**SUTARTIES PRIEDAS NR. 15**

**SUTARTIES SĄLYGŲ ĮVYKDYMO užtikrinimo FORMos**

**SUTARTIES ĮVYKDYMO GARANTIJA**

Kam: valstybės įmonei Turto bankui

Kęstučio g. 45, LT-08124 Vilnius

Juridinio asmens kodas 112021042

Klientas, [kliento pavadinimas, kodas, adresas, jei tai junginė veikla, partnerių pavadinimai, kodai ir adresai, jungtinės veiklos sutarties data] (toliau – Klientas arba Rangovas), \_\_\_\_\_\_m.\_\_\_\_\_\_\_\_\_ \_\_d. sudarė su valstybės įmone Turto banku (toliau – Garantijos gavėjas arba Užsakovas) sutartį Nr.\_\_\_\_\_ dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Sutartis).

Užtikrinant, kad Sutartyje numatytos prievolės bus įvykdytos ir įvykdytos tinkamai, pateikiamas ši Sutarties įvykdymo užtikrinimo garantija (toliau – Garantija).

[Banko pavadinimas], atstovaujamas [banko filialo pavadinimas] filialo, [adresas] (toliau – Garantas), besąlygiškai ir neatšaukiamai įsipareigoja ne vėliau kaip per 10 (dešimt) dienų sumokėti Garantijos gavėjui (Užsakovui) ne daugiau kaip [suma skaičiais], [(suma žodžiais, valiutos pavadinimas)], gavęs pirmą raštišką Garantijos gavėjo (Užsakovo) reikalavimą mokėti (originalą), pasirašytą Garantijos gavėjo (Užsakovo) vadovo arba kito Garantijos gavėjo (Užsakovo) įgalioto asmens fiziniu arba kvalifikuotu elektroniniu parašu. Garantijos gavėjas (Užsakovas) neprivalo pagrįsti savo reikalavimo, tačiau turi nurodyti, (i) kad Klientas (Rangovas) pažeidė savo įsipareigojimą (-us) pagal Sutarties sąlygas, ir (ii) Kliento (Rangovo) padarytus pažeidimus, įskaitant nesumokėtas netesybas už Darbų vėlavimą.

Garantas besąlygiškai įsipareigoja sumokėti Garantijos gavėjui (Užsakovui) jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Objekto (paskutiniosios Dalies) Darbų perdavimo-priėmimo aktas, Klientas (Rangovas) nepratęsė užtikrinimo galiojimo termino ir (arba) nepateikė Garantijos gavėjui (Užsakovui) tą patvirtinančio dokumento likus 14 dienų iki užtikrinimo galiojimo pabaigos.

Garantas besąlygiškai įsipareigoja sumokėti Garantijos gavėjui (Užsakovui) jo mokėjimo reikalavime nurodytą sumą tiek kompensuoti Garantijos gavėjo (Užsakovo) jau patirtoms išlaidoms dėl Kliento (Rangovo) pažeidimų, tiek apmokėti realioms būsimoms Garantijos gavėjo (Užsakovo) išlaidoms.

Garantijos gavėjas (Užsakovas) gali pateikti Garantui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu [Garanto el. paštu .... ar kitomis Garanto el. priemonėmis ....].

Sutarties įvykdymo užtikrinimo (Garantijos) suma mažinama tik Garanto pagal šią Garantiją išmokėtomis sumomis.

Garantijos gavėjas (Užsakovas) gali pateikti Garantui mokėjimo reikalavimą ir kitus dokumentus tokia kalba, kokia yra išduota Sutarties įvykdymo užtikrinimas.

Garantas įsipareigoja tik Garantijos gavėjui, todėl ši garantija yra neperleistina ir neįkeistina.

Ši Garantija galioja iki [garantijos galiojimo data]

Visi Garanto įsipareigojimai pagal šią garantiją baigiasi, jei: 1) Iki paskutinės garantijos galiojimo dienos imtinai Garantas nebus gavęs Garantijos gavėjo (Užsakovo) raštiško reikalavimo mokėti (originalo), pasirašyto Garantijos gavėjo (Užsakovo) vadovo arba kito Garantijos gavėjo (Užsakovo) įgalioto asmens fiziniu arba kvalifikuotu elektroniniu parašu; arba 2) Garantui yra grąžinamas garantijos originalas su Garantijos gavėjo prierašu (ar pranešimu), kad i) Garantijos gavėjas atsisako savo teisių pagal šią garantiją; arba ii) Klientas įvykdė šioje garantijoje nurodytus įsipareigojimus;

Šiai Garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Garantijos gavėjo (Užsakovo) buveinės vietą Vilniuje.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**SUTARTIES ĮVYKDYMO LAIDAVIMO DRAUDIMO RAŠTO FORMA**

Kam: valstybės įmonei Turto bankui

Kęstučio g. 45, LT-08124 Vilnius

Juridinio asmens kodas 112021042

Draudėjas (Rangovas), [Draudėjo pavadinimas, kodas, adresas, jei tai junginė veikla, partnerių pavadinimai, kodai, adresai, jungtinės veiklos sutarties data] (toliau – Draudėjas arba Rangovas), \_\_\_\_m.\_\_\_\_\_\_\_\_\_ \_\_d. sudarė su valstybės įmone Turto banku (toliau – Naudos gavėjas arba Užsakovas) sutartį Nr.\_\_\_ dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Sutartis).

Užtikrinant, kad Sutartyje numatytos prievolės bus įvykdytos ir įvykdytos tinkamai, pateikiamas šis atlikimo užtikrinimo laidavimo draudimo raštas (toliau – Raštas).

Draudikas neatšaukiamai ir besąlygiškai įsipareigoja sumokėti Naudos gavėjui (Užsakovui) bet kokią Naudos gavėjo (Užsakovo) nurodytą sumą, neviršijančią [įrašykite laidavimo sumą skaičiais] ([įrašykite laidavimo sumą žodžiais ir valiutos pavadinimą]) per 10 (dešimt) dienų, gavęs pirmą raštišką Naudos gavėjo (Užsakovo) reikalavimą mokėti (originalą), pasirašytą Naudos gavėjo (Užsakovo) vadovo arba kito Naudos gavėjo (Užsakovo) įgalioto asmens fiziniu arba kvalifikuotu elektroniniu parašu. Naudos gavėjas (Užsakovas) neprivalo pagrįsti savo reikalavimo, tačiau turi nurodyti, (i) kad Draudėjas (Rangovas) pažeidė savo įsipareigojimą (-us) pagal Sutarties sąlygas, ir (ii) Draudėjo (Rangovo) padarytus pažeidimus, įskaitant nesumokėtas netesybas už Darbų vėlavimą. Draudžiamuoju įvykiu turi būti laikomas pirmasis Naudos gavėjo (Užsakovo) pareikalavimas sumokėti draudimo išmoką dėl sutartinių įsipareigojimų neįvykdymo.

Draudikas įsipareigoja sumokėti Naudos gavėjui (Užsakovui) jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Objekto (paskutiniosios Dalies) Darbų perdavimo-priėmimo aktas, Draudėjas (Rangovas) nepratęsė užtikrinimo galiojimo termino ir (arba) nepateikė Naudos gavėjui (Užsakovui) tą patvirtinančio dokumento likus 14 dienų iki užtikrinimo galiojimo pabaigos.

Draudikas įsipareigoja sumokėti Naudos gavėjui (Užsakovui) jo mokėjimo reikalavime nurodytą sumą tiek kompensuoti Naudos gavėjo (Užsakovo) jau patirtoms išlaidoms dėl Draudėjo (Rangovo) pažeidimų, tiek apmokėti realioms būsimoms Naudos gavėjo (Užsakovo) išlaidoms.

Naudos gavėjas (Užsakovas) gali pateikti Draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu.

Naudos gavėjas (Užsakovas) neprivalo pirmiausia nukreipti išieškojimo į Draudėjo (Rangovo) turtą.

Laiduojama suma mažinama tik Draudiko pagal šį Raštą išmokėtomis sumomis.

Naudos gavėjas (Užsakovas) gali pateikti Draudikui mokėjimo reikalavimą ir kitus dokumentus tokia kalba, kokia yra išduotas Raštas.

Draudimo bendrovė įsipareigoja tik Naudos gavėjui (Užsakovui), todėl šis Raštas yra neperleistinas ir neįkeistinas.

Naudos gavėjas (Užsakovas) gali pateikti Draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu [Draudiko el. paštu .... ar kitomis Draudiko el. priemonėmis ....].

Šis Raštas negali būti atšaukiamas, koreguojamas ar papildomas be Naudos gavėjo ir Draudiko abipusio susitarimo.

Šis Raštas galioja nuo [........] ir galioja iki [........] ir savaime nustos galioti, jei iki paskutinės Rašto galiojimo dienos imtinai Draudikas aukščiau nurodytu adresu nebus gavęs Naudos gavėjo raštiško reikalavimo mokėti (originalo), pasirašyto Naudos gavėjo (Užsakovo) vadovo arba kito Naudos gavėjo (Užsakovo) įgalioto asmens fiziniu arba kvalifikuotu elektroniniu parašu. Naudos gavėjui (Užsakovui) paprašius pratęsti Rašto galiojimo laikotarpį, Draudėjas (Rangovas) įsipareigoja pranešti Draudikui apie tokį pratęsimą ir šio Rašto galiojimas Draudėjo (Rangovo) prašymu Draudiko turi būti pratęstas.

Išduotam Raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Naudos gavėjo (Užsakovo) buveinės vietą Vilniuje.

Šis Raštas išduotas Draudiko 20\_\_ m. \_\_\_ mėn. \_\_\_ dienos \_\_\_\_\_\_\_\_\_\_\_\_\_\_\_\_\_\_ patvirtintų \_\_\_\_\_\_\_\_\_\_\_\_\_\_\_\_\_\_\_\_\_\_\_\_ laidavimo draudimo taisyklių Nr.\_\_ (toliau – Taisyklės) pagrindu. Esant prieštaravimams tarp šio Rašto teksto ir Taisyklių nuostatų, pirmenybė bus teikiama šio Rašto tekstui.

Šis Raštas galioja kartu su draudimo liudijimu (polisu) Nr. [įrašykite draudimo sutarties numerį].

\_\_\_\_\_\_\_\_\_\_\_\_\_\_\_\_\_\_\_

**Sutarties Bendrųjų sąlygų nuostatos, reglamentuojančios Sutarties įvykdymo užtikrinimą**:

<...

# Sutarties įvykdymo užtikrinimas

* 1. Rangovas privalo per 10 darbo dienų po Sutarties sudarymo pateikti Užsakovui Specialiosiose sąlygose nurodytos rūšies Sutarties įvykdymo užtikrinimą, atitinkantį šiame straipsnyje nurodytas sąlygas (**Sutarties įvykdymo užtikrinimas**). Jeigu Specialiosiose sąlygose yra pažymėti kelių rūšių Sutarties įvykdymo užtikrinimai, Rangovas privalo pasirinkti vieną iš jų, jeigu Specialiosiose sąlygose nėra nurodyta kitaip.
  2. Sutarties įvykdymo užtikrinimo sąlygos:

### Sutarties įvykdymo užtikrinimas turi būti besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (i) kad Rangovas pažeidė savo įsipareigojimą (-us) pagal Sutarties sąlygas, ir (ii) Rangovo padarytus pažeidimus, įskaitant nesumokėtas netesybas už Darbų vėlavimą. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl sutartinių įsipareigojimų neįvykdymo;

### Sutarties įvykdymo užtikrinimas turi būti išduotas: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso;

### Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);

### Sutarties įvykdymo užtikrinimo suma turi būti ne mažesnė, negu Specialiosiose sąlygose nurodytas procentinis dydis nuo Pradinės sutarties vertės be PVM. Jeigu vykdant Sutartį Sutarties kaina tampa didesnė negu Pradinės sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu Specialiosiose sąlygose nurodytas procentinis dydis nuo Sutarties kainos be PVM, ir pateikti tą patvirtinančius dokumentus Užsakovui per 10 darbo dienų nuo Susitarimo, pagal kurį padidėja Sutarties kaina, sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina;

### Užsakovo sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama 13.2.4 punkte, ir kurie atitinka visas kitas šio 13.2 punkto sąlygas. Rangovo sutartinių įsipareigojimų neįvykdymo atveju Rangovas turi teisę nurodyti Užsakovui, pagal kurį dalinį Sutarties įvykdymo užtikrinimą Užsakovas turėtų pateikti reikalavimą pirmiausiai, bet tai neriboja Užsakovo teisės pateikti reikalavimus pagal kitus dalinius Sutarties įvykdymo užtikrinimus;

### Sutarties įvykdymo užtikrinimo suma turi būti nurodoma ir išmokama eurais;

### Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui;

### Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną;

### Sutarties įvykdymo užtikrinime nurodytas jo galiojimo terminas turi būti ne trumpesnis negu 30 dienų po numatomos viso Objekto (paskutiniosios Dalies) Darbų perdavimo-priėmimo akto sudarymo dienos. Rangovas privalo užtikrinti, kad Sutarties įvykdymo užtikrinimas galiotų ir būtų teisiškai įvykdomas nuo jo išdavimo dienos iki tol, kol sueis 30 dienų terminas po to, kai užbaigus visus Darbus bus sudarytas Darbų perdavimo-priėmimo aktas;

### Jeigu Darbų Galutinis terminas yra ilgesnis negu 1 metai, Rangovas turi teisę pateikti 1 metus galiojantį Sutarties įvykdymo užtikrinimą, tačiau privalo kasmet pratęsti užtikrinimo galiojimo terminą;

### Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei 13.2.9 punkte nurodytas terminas, Rangovas privalo pratęsti Sutarties įvykdymo užtikrinimo galiojimą pagal 13.2.9 arba 13.2.10 punktą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;

### Jeigu Užsakovas pagal 13.2.11 punktą laiku negauna Sutarties įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų, kaip numatyta 13.5.2-13.5.5 punktuose. Tuo tikslu Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Objekto (paskutiniosios Dalies) Darbų perdavimo-priėmimo aktas, Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;

### Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Rangovo pažeidimų, tiek apmokėti realioms būsimoms Užsakovo išlaidoms;

### Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis;

### Turi būti numatyta, kad Užsakovas gali pateikti garantui arba draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu, aiškiai aprašytu Sutarties įvykdymo užtikrinime;

### Turi būti numatyta, kad Užsakovas gali pateikti garantui arba draudikui mokėjimo reikalavimą ir kitus dokumentus tokia kalba, kokia yra išduotas Sutarties įvykdymo užtikrinimas;

### Turi būti numatyta, kad Sutarties įvykdymo užtikrinimui turi būti taikomi Lietuvos Respublikos įstatymai, banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija);

### Turi būti numatyta, kad bet kokius ginčus tarp garanto ar draudiko ir Užsakovo, susijusius su Sutarties įvykdymo užtikrinimu, spręs Lietuvos Respublikos teismai.

* + 1. Jeigu pailgėja Darbų terminai ir dėl to Rangovas įgyja teisę reikalauti papildomų Išlaidų atlyginimo už Darbų terminų pratęsimo laikotarpį ir (arba) padidėja Sutarties kaina, Užsakovas privalo atlyginti Rangovui papildomas Išlaidas Sutarties įvykdymo užtikrinimo sumos padidinimui ir (ar) galiojimo termino pratęsimui 15.9 punkte „Papildomų Išlaidų kompensavimas ir Išlaidų perskaičiavimas“ nustatyta tvarka pagal Susitarimą, kuriuo Šalys susitaria dėl Sutarties kainos padidinimo ir (arba) Darbų terminų pratęsimo.
  1. Užsakovas turi teisę sulaikyti mokėjimus Rangovui iki tol, kol Rangovas pateikia Užsakovui Sutarties įvykdymo užtikrinimą, kurio suma yra padidinta pagal 13.2.4 punkto reikalavimus. Užsakovas turi teisę sulaikyti ne daugiau, negu suma, kuria Rangovas privalo padidinti Sutarties įvykdymo užtikrinimą.
  2. Jeigu paaiškėja, kad Sutarties įvykdymo užtikrinimą išdavęs asmuo tapo nemokus, neįvykdo įsipareigojimų Užsakovui arba kitiems ūkio subjektams, ar netinkamai juos vykdo, Rangovas privalo nedelsdamas, bet ne vėliau nei per 14 dienų nuo Užsakovo reikalavimo, pateikti Užsakovui naują Sutarties įvykdymo užtikrinimą, atitinkantį šiame 13 straipsnyje nurodytas sąlygas. Iki tol Užsakovas turi teisę sustabdyti mokėjimus Rangovui pagal Sutartį, neviršijančius Sutarties įvykdymo užtikrinimo sumos.
  3. Užsakovas turi teisę pateikti mokėjimo reikalavimą asmeniui, išdavusiam Sutarties įvykdymo užtikrinimą, dėl sumų, kurias jis turi teisę gauti pagal Sutartį, jeigu:
     1. Užsakovas pagal 13.2.11 punktą laiku negauna Sutarties įvykdymo užtikrinimo pratęsimą patvirtinančio dokumento. Tokiu atveju Užsakovas turi teisę pareikalauti sumokėti visą neišmokėtą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų, kaip numatyta 13.5.2-13.5.5 punktuose;
     2. Rangovas nesumoka sumos, kurią privalo sumokėti Užsakovui pagal Sutartį, įskaitant netesybas už Darbų vėlavimą, per 30 dienų po Užsakovo rašytinio reikalavimo gavimo. Tokiu atveju Užsakovas turi teisę pareikalauti sumokėti jam Rangovo nesumokėtą sumą;
     3. Rangovas neįvykdo kitų sutartinių įsipareigojimų, nei nurodytieji 13.2.11 ir 13.5.2 punkte, per 30 dienų po Užsakovo rašytinio reikalavimo gavimo. Tokiu atveju Užsakovas turi teisę pareikalauti sumokėti tokią Sutarties įvykdymo užtikrinimo sumą, kokia yra reikalinga Užsakovui tam, kad Užsakovas už Rangovą įvykdytų jo neįvykdytus sutartinius įsipareigojimus;
     4. atsiranda 16.2.14 punkte numatytos aplinkybės dėl į Atliktų darbų aktą įtrauktų netinkamai atliktų Darbų, kurių vertė viršija likusią pagal Sutartį Rangovui mokėtiną Sutarties kainos dalį;
     5. atsiranda Sutartyje arba Įstatymuose numatytos aplinkybės, suteikiančios teisę Užsakovui nutraukti Sutartį dėl Rangovo kaltės. Tokiu atveju Užsakovas turi teisę pareikalauti sumokėti visą neišmokėtą Sutarties įvykdymo užtikrinimo sumą ir ją panaudoti tam, kad Užsakovas už Rangovą įvykdytų jo neįvykdytus sutartinius įsipareigojimus.
  4. Jeigu Užsakovas pasinaudoja savo teise, numatyta 13.5.1 arba 13.5.5 punkte, Užsakovas privalo grąžinti Rangovui gautos Sutarties įvykdymo užtikrinimo sumos likutį, nepanaudotą ir neskirtą panaudoti konkrečių Rangovo neįvykdytų sutartinių įsipareigojimų įvykdymui, suėjus 30 dienų po to, kai:
     1. užbaigus visus Darbus yra sudaromas Darbų perdavimo-priėmimo aktas; arba
     2. Užsakovui nutraukus Sutartį dėl Rangovo kaltės, Užsakovas įvykdo už Rangovą šio neįvykdytus sutartinius įsipareigojimus.

## Jeigu Užsakovas nepagrįstai gauna sumas iš Sutarties įvykdymo užtikrinimą išdavusio asmens, Užsakovas privalo grąžinti Rangovui gautas sumas, sumokėti 5% metines palūkanas už laikotarpį nuo sumų gavimo iki jų grąžinimo Rangovui ir atlyginti Rangovui jo patirtas bylinėjimosi išlaidas. ...>